Jakso 27: Profeetan sanaa
Tänään pidämme nuorisokokouksen.
Vaikka et olisikaan nuori, voit teeskennellä olevasi.
Olen tottunut saamaan vastakaikua saarnatessani.
Jos näin ei tapahdu, se loukkaa tunteitani.
Kun saarnaan teille, te saarnaatte minulle.
Nyt kuulosti paremmalta.
Rukoilin Pyhältä Hengeltä sanomaa Joosua-sukupolvelle.
Mooses-sukupolvi iloitsee, ettemme kuolleet erämaahan.
Uusi sukupolvi haluaa aina edellisen sukupolven manttelin.
En halua kuolla, jotta saisitte sen. Annan sen jo eläessäni.
Minä uskon, että Mooses- sukupolven ei tarvitse kuolla, -
sillä Pyhän Hengen uusi aalto yhdistää meidät Jumalan käyttöön.
Jumala on Aabrahamin, Iisakin ja Jaakobin Jumala.
Meitä kaikkia tullaan käyttämään.
Te olette profeetallinen sukupolvi.
Minun sukupolveni tuskin uhrasi ajatusta 24/7 -rukoukselle.
Minä kasvoin baptistiseurakunnassa, -
eikä kukaan puhunut 24/7 -rukouksesta.
Hyvä jos rukoilimme puoli tuntia keskiviikkoisin.
Emme olleet aiemmin kuulleet määriläisistä.
Olen käynyt Herrnhutissa, jossa määriläisliike sai alkunsa.
Tarinoita on paljon kerrottavana.
Nyt rukoilemme, emmekä katso kelloa.
Rukoillaan, että aivoni heräävät aikaerorasituksesta.
Istuin eturivissä ajatellen, -
kuinka Daavidin miehet murtautuivat kaivolle hakemaan vettä.
Minä olisin tehnyt mitä vain saadakseni jääkahvin.
Isä, me kiitämme voitelusta.
Minä rukoilen voitelua uuden sukupolven herättämiseksi.
Rukoilen, että saamme antaa heille suuren sadonkorjuun manttelin.
Aamen.
Oletteko kuulleet Jeesus-kulttuuri -liikkeestä?
Olin käymässä vuosia sitten Bethel-seurakunnassa.
Valmistauduin saarnaamaan heille.
En ole saarnannut tätä sanomaa sen jälkeen.
Toivon sen olevan liitoksissa jokaiseen kulttuuriin.
Vanhempi puhuja ei halua olla tylsä nuorille kuulijoille.
Siinä on omat paineensa. Eikö niin, Tom?
Me emme halua olla tylsiä.
Emme halua puhua jostain, mikä saa teidät nukahtamaan.
Rukoilin Jeesukselta, -
että saisin sanoa jotain, joka muuttaa sukupolvea.
Pyhä Henki puhui minulle jotain, -
jonka kääntämiseen tarvitsin Wikipediaa avuksi.
Miksi tarvitsin käännöstä?
Tiedättehän mikä Wikipedia on?
Kyseessä on verkkosanakirja.
Minulla on Twitter-tili, -
jota kehotan teitä seuraamaan.
Aloin etsiä tietoa Internetistä, koska Jumala puhui minulle, -
että maasta on nousemassa uusia Oikeuden Puolustajia.
Jos joku tietää, keitä he ovat, nostakaa kätenne.
Punapaitainen mies siellä.
Batman ja Teräsmies.
Sain selville, että Oikeuden Puolustajia on olemassa.
Herra kysyi minulta: "Missä ovat minun Oikeuden Puolustajani?"
Se ei ehkä kuulosta kovin hengelliseltä.
Olen kasvattanut kaksi lasta.
Poikani Daniel on nyt 30-vuotias, ja hänellä on kaksi lasta.
Hän omistaa mediayhtiön.
Hän osasi lentää lapsena.
Älkää yhtään epäilkö.
Hän oli varma lentotaidoistaan.
Hän puki päälleen kypäränsä ja teräsmiesvyönsä.
Hän laittoi miekan vyöllensä ja jalkoihinsa teräsmiessukat.
Hän käytti keittiöpyyhkeitäni viittana.
Hän lensi ympäri taloamme valloittaen pahan.
Sen sukupolven tytöt halusivat olla Ihmenaisia -
ja pojat Teräsmiehiä.
Kysyin Herralta, miksi saarnata näin outoa sanomaa?
Hän sanoi: "Koska tämän sukupolven on määrä muuttaa maailmaa -
ja tuoda oikeutta."
Luetaan vähän Raamattua, jotta Pyhä Henki ei karkaa.
"Vanhurskaus ja oikeus on sinun valtaistuimesi perustus, -
armo ja totuus käy sinun kasvojesi edellä." Ps. 89:14
Tässä sukupolvessa on jotain, -
joka ei voi sietää orjuuttamista, ihmiskauppaa, -
köyhyyttä tai abortteja.
Jumala on asettanut teihin DNA:n, -
jotta vastustaisitte orjuutta pahan kukistamiseksi.
Jumala on kutsunut teidät lopettamaan orjuuden.
Te olette sukupolvi, joka tuo ratkaisun köyhyyden voittamiseksi.
Taputtakaa käsiänne.
Pyhä Henki meissä antaa meille yli-inhimillisen näkökulman.
Te ette ole muiden ihmisten kaltaisia.
Teissä on voima, joka loi maailmankaikkeuden.
Jumala ei ole lopettanut luomistyötään.
Joskus Herra ohjaa minua rukoillessani sairaiden puolesta.
Nostan käteni ja sanon: "Luoja, luo.
Ole kuka olet.
Luo uudet sisäelimet."
Olen nähnyt Jumalan luovan voiman ilmenemisen.
Erään kerran johdin parantumiskokousta Argentiinassa.
Järjestimme suuren ulkoilmakokouksen, -
jollaisia rakastan paljon.
Minä rakastan saarnata ulkoilmassa, kasvojen paljoudessa.
Jos paikalle tulee 5000 ihmistä, minulle tapahtuu jotain.
Valtava Jumalan voitelu ja kirkkaus puskee sisään.
Olimme Pohjois-Argentiinassa, -
ja minä valmistauduin rukoilemaan sairaiden puolesta.
Kun rukoilemme sairaiden puolesta Argentiinassa, -
olemme hyvin tosissamme.
Monet eivät ymmärrä, kuinka viettää aikaa Pyhän Hengen voitelussa.
Kaikki tulee valmistella hyvin, -
ja ennen kaikkea esirukoilijat.
Jumala oli valmis tuomaan oikeuden sairastaville.
Me rakensimme suuren lavan, jonka alla oli salainen aseemme.
Sen tarkoitus oli ajaa pois sairaudet -
ja tuoda oikeus sairastaville.
Salainen aseemme olivat rukousvartijat lavan alla.
Ihmisiä oli paikalla vaatimattomat 20 000 henkilöä.
Jyrinä kävi heidän rukoillessaan kielillä.
Minä rakastan sitä.
Joskus macumba-papit harrastavat paikalla noituutta.
He sytyttävät kynttilöitä ja lausuvat kirouksiaan.
En nähnyt heitä tuona iltana, mutta tunsin vastustavan voiman, -
kun ajoin pimeyttä pakoon tuoden oikeutta.
Jumala tulee antamaan teille jotain tänä iltana.
Jotain tulee välittymään teihin, ja te tulette muuttumaan.
Te olette tulleet suuren Kuninkaan kaupunkiin kosketetuiksi.
Tunsin rukouksessani, kuinka he harjoittivat pimeää toimintaansa.
Kun sellaista tapahtuu, teemme Argentiinassa näin.
Se tarkoittaa, että nyt tulee kuumat paikat.
Rukousvartijat jatkoivat työtään lavan alla.
Se voi kuulostaa hullulta, mutta tunsin voitelun tulevan.
Voitelu tuli lavan alta.
Macumba-papit olivat alttareineen alueemme ympärillä.
Sanoin puhuessani, että paikalla on macumba-pappeja, -
jotka yrittävät kirota meitä, mutta se ei toimi.
He pakkasivat tavaransa ja lähtivät kotiin.
Ylistäkää Herraa.
Oikeuden Puolustajat olivat kaupungissa.
Jumala jakoi oikeutta sairaille.
Sanoin, että paikalla on joku, joka ei voi kävellä, -
ja käskin häntä paranemaan Jeesuksen nimessä.
Näin yleisön kuljettavan pientä lasta käsillään kohti lavaa.
Se oli kuin rock-konsertissa.
Korkealle lavalle tuotiin 5-vuotias tyttö.
Seuraavaksi minulle ojennettiin painava lääketieteellinen laite.
Tytön juostessa ympäriinsä minulle kerrottiin taustaa.
Hän oli tullut paikalle kantaen tuota laitetta.
Hänen isoäitinsä oli tuonut hänet paikan päälle.
Hän oli sanonut Galilean miehen kulkevan hänen vierellään, -
ja että hän tulisi kävelemään isoäitinsä kanssa takaisin kotiin.
Esirukoilijoiden alkaessa rukoilla -
Galilean mies paransi tuon lapsen täysin.
Isoäiti tuli lavalle itkien nähdessään uskonsa ilmentymän.
Antakaa Jumalalle kunnia.
Minkälainen epäoikeus kansassasi hiertää sinua?
Mikä saa sinut ajattelemaan, miksi kukaan ei tee mitään?
Se mikä häiritsee sinua, on Jumalan kutsu sinulle.
Se mitä sinun on vaikea sulattaa, -
on Pyhän Hengen puhetta sisälläsi.
William Booth on sanonut, että joskus tarve vastaa kutsua.
Kysymme usein Jumalalta, mitä meidän tulisi tehdä.
Toimitaan tarpeen mukaan.
Kuka on köyhä, nälkäinen ja ilman Kristusta?
Jos vastaat näihin tarpeisiin, -
Jumala avaa sinulle mahtavan palvelustehtävän.
Hän haluaa sinun palvelevan tarkoitustaan sukupolvellesi.
"Kun Daavid oli aikanansa Jumalan tahtoa palvellut, nukkui hän -
ja tuli otetuksi isiensä tykö ja näki katoavaisuuden." Apt. 13:36
Jotkut käännökset puhuvat Jumalan tarkoituksesta ja kutsusta.
Koen Pyhän Hengen kehotuksena sanoa, -
että Jumala ei koskaan tarkoittanut sinun olevan tylsistynyt.
Sanaa "tylsä", ei löydy kuningaskunnan sanakirjasta.
Jos olet tylsistynyt, jokin on pielessä.
Jos olet tylsistynyt, -
et ole nähnyt ihmiskunnan huutoa Jeesuksen puoleen.
Jumala kutsuu Oikeuden Puolustajia ymmärrykseen, -
että tässä sukupolvessa ilmenee vanhurskauden ja oikeuden liitto.
Ristin pysty- ja poikkipuu kuvaavat vanhurskautta ja oikeutta.
Näiden kahden keskus on Kristus.
Mitä sinut on kutsuttu tekemään?
Uskon Jumalan haastavan teitä muutokseen Jerusalemissa.
Oletteko masentuneita?
Itsemurhat ovat iso ongelma USA:ssa ja Aasiassa.
Kaliforniassa jotkut nuoret makaavat junakiskoilla, -
jotta juna ajaisi heidän ylitseen.
Se on Jumalan antaman elämän haaskausta.
Jeesus on elämäsi Herra, eikä sinulla ole oikeutta riistää sitä.
Jumala omistaa elämäsi.
Täällä on joku, joka on harkinnut itsemurhaa.
Jeesus sanoo, älä heitä elämääsi hukkaan.
Älä anna paholaiselle voittoa.
Jumala haluaa osoittaa oikeutta köyhille.
Me käynnistämme huomenna rukousliikkeemme "Freedom 21".
Mukana on 20 erilaista järjestöä ihmiskauppaa vastaan.
Meillä on elokuvatuotantoa.
Eräs nainen tekee töitä Hollywoodissa, -
jossa meillä on myös "Radiance" -työmuoto.
He rukoilevat Sunset Boulevard -kadulla ympärivuorokautisesti.
Rukousmajaa vastapäätä on paljon erilaisia yökerhoja.
Puhuin erään kiinalaispariskunnan kanssa.
Toinen heistä oli syntynyt USA:ssa, ja toinen Hongkongissa.
Jumala puhui heille rukousmajan perustamisesta Hollywoodiin.
He taistelevat myös ihmiskauppaa vastaan järjestönsä kautta.
He aloittivat rukoukset CBS:n vanhassa studiossa, -
jossa tehtiin aikanaan mm. "I love Lucy" -nimistä TV-sarjaa.
Pyhä Henki puhui minulle, että heidän tulee lähteä sieltä -
ja etsiä uusi paikka Hollywoodista.
Hollywood ei ole maantieteellisesti mukava paikka.
Se on likainen ja huonossa kunnossa.
Mutta Jumala rakastaa Hollywoodia ja haluaa toimia siellä.
Monilla kristityillä on halu tehdä elokuvia.
Te olette mediasukupolvi.
Jumala käyttää teitä elokuvien, TV:n, musiikin, taiteiden -
sekä viihteen kautta.
Jumala käyttää teitä ja nostaa teidät korkealle vuorelle.
Te saatte Hänen suosionsa ja vaikutatte yhteiskuntaan.
Teidän on tarkoitus tuoda oikeutta.
Kerroin tälle nuorelle parille saamani sanoman Hollywoodista.
Länsi-Hollywoodista löytyy Chateau Marmont -hotelli, -
jossa Hollywood-tähdet käyttävät huumeita ja sen sellaista.
Tämä pariskunta meni läntiseen Hollywoodiin, -
vaikkeivät olisikaan halunneet mennä sinne.
Jonkun pitää kuitenkin puolustaa oikeutta pimeimmissäkin paikoissa.
Kehotin heitä viestissäni menemään Länsi-Hollywoodiin.
En kuullut heistä vähään aikaan.
Nykysukupolven tilanne on se, että jos hymynaamaa ei näy, -
niin mietintämyssy on päässä.
He tarttuivat sanomaani.
He maksavat vuokraa yli 7000 /kk, sillä kiinteistöt ovat kalliita.
He saavat apujoukkoja, -
ja Jumala tulee muuttamaan Hollywoodin.
Samalla pariskunnalla on 24/7 -rukousmaja myös Azusa-kadulla.
Azusa-kadulla oli aikanaan mahtava helluntailiike, -
joka alkoi yksisilmäisen mustan miehen johdosta.
Suuri Hengen vuodatus tuli.
Herra puhui, että he perustaisivat rukousmajan Azusa-kadulle.
He rukoilivat siellä muutosta Hollywoodiin viiden vuoden ajan.
Heidän rukouksensa ovat tehokkaita.
He alkoivat rukoilla Jumalan nostavan esiin urheilijoita.
He alkoivat muuttaa yhteiskuntaa.
Pian esiin nousi nuori mies, nimeltään Tim Tebow.
Hän maalasi kasvoihinsa raamatunjakeen, Joh. 3:16.
Se oli mustaa kasvomaalia.
Arvaa kuinka monta ihmistä googlasi tuon tekstinpätkän?
Miljoona ihmistä.
Jumala tulee muuttamaan Nigerian.
Tämä on sana Herralta.
Teidän ei tarvitse ottaa toisianne käsistä.
Herra sanoo: "Minä tulen muuttamaan Nigerian.
Asetan ihmisiä rakentamaan lomakohteita jopa rannikolle.
Tulen muuttamaan paikkoja, joihin kukaan ei ole halunnut tulla.
Golf-kenttiä rakennetaan.
Minä alan vaikuttaa maan turismiin.
Väkivalta tulee loppumaan."
Profetoin viikko sitten, että pohjoiseen tulee rauha.
Kuten Jumala toi rauhan Malille, Hän tuo sen myös Pohjois-Nigeriaan.
Herra sanoo: "Minä teen etelän ja pohjoisen yhdeksi.
Minä annan sinulle suunnitelman rappion paljastamiseksi.
Se tullaan poistamaan."
Sinulle Herra sanoo: "Tulet vaikuttamaan mediaan.
Minä avaan sinulle ovet nousevaan elokuvateollisuuteen.
Sinä tulet toimimaan opastajana."
Jumala teitä siunatkoon.
Näin tulee tapahtumaan.
Heidän rukouksiensa vaikutukset näkyivät jalkapallossa.
Sen jälkeen esiin nousi aasialainen koripalloilija, Jeremy Lin.
Hän pelasi heikkoja kausia, -
kunnes alkoi yllättäen menestyä.
Meillä ei ollut ainoatakaan aasialaista, -
jota nuori sukupolvi olisi voinut ihailla.
Urheilu on ollut USA:ssa kuin kansallinen uskonto.
Meillä ei ole valtionuskontoa.
Me tiesimme, että jos Jumala vaikuttaisi tällä osa-alueella, -
se alkaisi muuttaa kansaamme.
Jumala haluaa meidän jakavan oikeutta.
Olemme kirjoittaneet rukousoppaan ihmiskaupan vastustamiseksi -
huomenna alkavaan rukousliikkeeseemme.
Toimimme yhdessä Meksikon kanssa, -
sillä vuosittain 20 000 ihmistä joutuu kaupatuksi sieltä USA:han.
Jotkut tilastot ovat jopa pahempia.
He myyvät vauvoja, lapsia, poikia ja tyttöjä.
Kun kuulin heidän myyvän jopa vauvoja pahoihin tarkoituksiin, -
päätin omistaa elämäni vastataisteluun.
Se tulee loppumaan.
Kotisivumme ovat osoitteessa freedom21.us, -
josta löytyy rukousoppaamme, videoita, -
sekä päivittäisiä artikkeleita.
USA:n ihmiskauppa yksin tuottaa 7 miljardia euroa.
USA on mielestäni maailman häijyin kansakunta tässä asiassa.
Olemme tutkineet asiaa.
Tulemme päättämään rukous- liikkeemme stadionilla Meksikossa.
Jumala on todella puhunut meille uusista Oikeuden Puolustajista.
He haluavat lopettaa ihmiskaupan elinpäiviensä aikana.
He ovat nykypäivän orjuuden vastustajia.
USA:n kansalaiset ovat niin seksuaalisesti kieroutuneita, -
että käytämme kansoja hyväksemme.
Se hävettää minua suuresti.
Ihmiskauppa tuottaa maailman- laajuisesti yli 32 miljardia euroa.
Luulin aluksi kyseessä olevan pienemmän summan.
Mitä tämä tarkoittaa?
Tarvitsemme Oikeuden Puolustajia perustamaan pyhyyden liikkeen.
Meidän tulee olla 100% pyhiä.
Pienikin määrä epäpyhyyttä on tappavaa.
Sanot, että kyseessähän on vain pieni määrä, -
mutta Herra sanoo, että se tulee tuhoamaan sinut.
Jumala sanoo, että hän etsii pyhää sukupolvea, -
joka ei hyväksy pornografiaa.
Tapasin kerran Josh McDowellin Mexico Cityssä.
Hän oli tehnyt valtavan tutkimuksen pornografian ongelmasta.
Vähintään puolet Amerikan seurakuntalaisista -
on ollut osallisena pornosta jollain tapaa.
Jopa pastoritkin.
Jumala meitä auttakoon, jos tarvitsemme jonkun kertomaan, -
että tämän on loputtava.
Tapasimme viikko sitten osa- valtioiden rukousjohtajien kanssa.
Herra näytti minulle, että on olemassa rappion henkivalta.
Se löytyy myös Nigeriasta.
Se on todellinen valta, josta myös Raamattu puhuu. Ef. 6:12
Pahuuden voimat laskeutuvat alas.
Kyseessä on paha, väkevä ihminen.
Väkevän voittamiseksi hänet tulee ensin sitoa, -
sitten hänet voidaan ryöstää.
Herra näytti minulle, -
että tuo valta näyttää kuin mustalta lonkeroiselta tukalta.
Kerroin rukousverkostomme tapaamisessa, -
että tämä USA:n rappion valta vaikuttaa politiikassa, -
sekä poliisivoimissa.
Me tulemme sitomaan piilottelevan hengen.
Kun olemme valmiit, voitte lukea uutisista tuon vallan kukistuneen.
Ehkä mietitte, kuinka voin sanoa näin.
Meksikon valtion johtajat sanoivat muutama vuosi sitten, -
että he ovat yrittäneet pysäyttää huumekauppaa etelärajalla.
He olivat tehneet kaikkensa ilman tuloksia, -
joten he pyysivät, että alkaisimme rukoilla asian puolesta.
Me suostuimme, -
ja kirjoitimme toisen rukousoppaan espanjaksi käännettynä.
Siihen aikaan Meksikossa oli 30 merkittävää huumeidenvälittäjää.
He olivat perheidenpäitä.
Me kirjoitimme rukousoppaaseemme heidän nimensä, toimialueensa, -
sekä mihin mafiaan he olivat kytköksissä.
Minulle sanottiin, että he tulevat tappamaan minut siitä hyvästä.
Minä sanoin aikovani tehdä lopun heidän toimilleen.
Me aloimme paastota ja rukoilla.
Kampanjan lopulla 13 heistä joko pidätettiin tai he olivat kuolleet.
Kaksi kansakuntaa rukoili yhdessä 21 päivän ajan.
Meillä on valtava auktoriteetti.
Jumala haluaa nostaa Joosua-sukupolven, joka tietää, -
kuinka vallata luvattu maa, tuhota sen epäjumalat -
ja saada aviorikokset loppumaan.
Haluan puhua Afrikan perheelleni.
Näen Afrikan kansan kukkivan kuin puutarha.
Näen köyhyyden murtuvan.
Näen juurtuneen heimolaisuuden hengen.
Jumala tulee hajottamaan sen.
Hän tuo maahan ykseyden.
Kiroukset tulevat murtumaan.
Jumala näytti minulle Afrikan, joka ei suostu rappioon.
Se käsittää koko maanosan.
Uskon Jumalan nostavan mahtavimmat taistelijat Afrikasta.
Jumala antaa vahvan Pyhän Hengen liikehdinnän.
Kirjoittakaa nämä ylös.
Jumala lopettaa orjuuden ja ihmiskaupan.
Hän haluaa tuhota köyhyyden seuraavan sukupolven kautta.
Hän tulee tekemään sen.
Kuinka näemme vanhurskauden ja oikeuden ilmenevän -
ja Jumalan tahdon toteutuvan?
Meidän tulee ymmärtää osuutemme.
Millainen Daavid oli?
Hän oli aina valmis tekemään Jumalan tahdon.
Hänen elämänsä ylistäjänä piti hänet herkkänä Jumalan äänelle.
Daavidia koeteltiin suuresti.
Hän oli paimen, joka ylisti.
Hänen isänsä kutsui kaikki hänen veljensä, -
muttei koskaan pitänyt Daavidia arvollisena kuninkaaksi.
Hän ei koskaan ajatellut Daavidin voivan muuttaa kansakuntaa.
Teissä on suuruutta, sillä suuri Jumala asuu teissä.
Ei ole väliä, millainen perhe sinulla on.
Yhdessä sukupolvessa ylistävästä paimenesta tuli kuningas.
Hänen pojastaan tuli vielä suurempi kuin hän.
Daavidia koeteltiin perusteellisesti.
Ennen taisteluun lähtöään Daavid kysyi, -
mitä saa se, joka ryhtyy taistoon.
Hänen sanottiin saavan kuninkaan tyttäret ja verovapauden isälleen.
Siinä vaiheessa Daavid olisi voinut kieltäytyä, -
sillä hänen isänsä ei uskonut, että hän voisi tappaa jättiläisen.
Mutta Daavid kieltäytyi orpouden hengestä.
Hän kieltäytyi torjutuksi tulemisesta.
Kunnian Kuningas oli valinnut hänet taisteluun Goljatia vastaan.
Hän tiesi, että jos hän kunnioittaisi isänsä kotia, -
isänsä teoista huolimatta, hän voittaisi jättiläisen.
Taputtakaa käsiänne.
Daavid ei nähnyt Goljatin suurta kokoa, -
vaan Jumalan suuruuden.
Jumalan antamat tehtävät ovat aina resurssejamme suurempia.
Muutoin toimimme omassa voimassa.
Ne ylittävät luonnolliset kykymme.
Älä halveksi nuoruuttasi.
Kun sain kutsun työhöni, Jumala puhui minulle Jeremiasta.
Jeremia oli nuori henkilö.
Mennessäni Argentiinaan ensimmäistä kertaa olin 37-vuotias.
Puhuin kansakunnan johtajille, ja aloin profetoida koko kansalle.
Aluksi he sanoivat, että naisia ei ole aiemmin vastaanotettu, -
eikä minuakaan oteta vastaan.
Kysyin yöllä Jumalalta, miksi Hän lähetti minut sinne?
Taistelin Jumalan kanssa, kunnes lopulta myönnyin Hänelle.
Seuraavana päivänä astuin lavalle saarnaamaan.
Ajattelimme paikalle saapuvan ehkä 30 ihmistä.
En tiedä kuinka monta tuhatta kuulijaa heitä oli, -
mutta he tulivat virtana sisään.
Minä opetin heille, kuinka kansakunta parannetaan.
Paikalla oli nuori profeetta, -
joka ei osannut kirjoittaa eikä lukea.
Hän tuli luokseni ja alkoi puhua minulle.
Hän kertoi enkelin sanoneen hänelle, -
että Argentiinaan tulee nainen, joka tuo kansakunnalle herätyksen.
Hänen opetustaan tulee kuulla.
Jumala käski hänen vierailla maan suurimmissa seurakunnissa.
He heittivät hänet pihalle yksi toisensa jälkeen, -
kun hän puhui nuoresta naisesta.
Puhuessani pastorit itkivät, -
sillä Jumala oli jo näyttänyt tälle miehelle näyn minusta.
Hän oli jo kertonut siitä.
Jumala kulkee edelläsi ja tasoittaa kukkulat.
Sinun tarvitsee vain myöntyä Herralle -
ja nähdä edessäsi oleva Goljat pienenä.
Meidän tulee käyttää Jumalan antamia aseita vihollista vastaan.
Meidän ei tule olla katkeria ja kertoa tekosyitä.
Rappion jättiläinen tulee kaatumaan Kaikkivaltiaan nimessä.
Köyhyys, abortit ja ihmiskauppa tulevat kaatumaan.
Sinä pystyt siihen, sillä olet yliluonnollinen.
Sinä olet Oikeuden Puolustaja.
Minä rakastan tätä sanomaa.
Daavid oli vallankumouksellinen.
Hän halusi aina korjata vääryydet.
Koen pyhää suuttumusta nähdessäni mitä kansakunnille tapahtuu.
Jumala on luonut kansasi ja haluaa sinun rakastavan sitä.
Tulen puhumaan maan vauraudesta toisena päivänä.
Jumala puhui minulle vahvasti, -
että Hän tulee ohjaamaan Afrikan vauraudet afrikkalaisille.
Olen täysin tietoinen sanomani suuruudesta.
Muistakaa, että Jumalamme on suuri.
Jumala tietää herätyksen tulevan.
Lopunajan sadonkorjaajat julistavat evankeliumia maan ääriin saakka.
Kansojen varakkuutta tarvitaan.
Daavid välitti muista, eikä elänyt itselleen.
Hän eli suurimman osan elämästään epäitsekkäästi.
Kysyin nuorilta naisilta johtajakokouksessa, -
mikä on sukupolvenne suurin ongelma.
He vastasivat: "Me ajattelemme, että kaikki pitää antaa meille.
Me olemme itsekkäitä."
Me tuhoamme tämän ajatusmallin.
Saatana rakentaa linnakkeita vahvuuksiemme alueille.
Vahvuudestasi tulee linnake.
Saatana yrittää haavoittaa sinua, jotta et käyttäisi lahjaasi.
Jos et käytä lahjaasi, et tule koskaan olemaan onnellinen.
Saatana on yrittänyt lamaannuttaa itsekkyydellä sen sukupolven, -
jonka oli määrä tehdä köyhyydestä loppu.
Minä uskon uuden oikeutta haluavan sukupolven nousevan.
Mainitsen seuraavan kertomuksen kirjassani.
Saksassa oli Valkoinen ruusu -niminen liike.
Tämä tapahtui Hitlerin aikana.
He näkivät suurimman osan sukupolvestaan tapettavan.
Monet nuoret kuolivat Stalingradin taistelussa.
Nykyiseltä nimeltään Volgograd, paikka on täynnä metallinpalasia, -
sillä niin monet saksalaiset ja venäläiset kuolivat siellä.
Hitler värväsi taisteluun 14-vuotiaita poikia, -
jotka eivät osanneet taistella.
Se oli kuin kansanmurhaa.
Ryhmä yliopisto-opiskelijoita näki Hitlerin teot kansaa kohtaan.
He päättivät lopettaa sen.
Valkoinen ruusu -liikkeellä oli kolme johtajaa.
Kyseessä oli kristillinen liike.
He alkoivat kirjoittaa kirjeitä vaatien Hitlerin kukistamista.
Heillä ei ollut käytössään Internetiä, -
joten he kirjoittivat osoitteita ylös puhelinluetteloista.
Sen jälkeen he postittivat kirjeensä.
He kirjoittivat spraymaalilla rakennuksiin sanan "vapaus".
Tämä tapahtui Dietrich Bonhoefferin ollessa vankeudessa.
Kirjoitin hänestä kirjassani, "Kuinka parantaa kansakunta?"
Käsittelen hänen vankeuttaan, ja kuinka hän antoi elämänsä Saksalle.
Eräänä päivänä he tekivät jotain typerää.
He alkoivat heittää lehtisiä ulos yliopiston ikkunoista.
Natsien sotajoukkoon kuuluva talonmies näki sen.
Hän soitti valtionpoliisille, ja heidät pidätettiin.
He joutuivat oikeuteen.
Kyse oli kovasta petoksesta natseja vastaan.
Heidän vanhempansa kuulivat oikeuskäsittelystä -
ja ryntäsivät paikan päälle esittämään vastalauseita.
Heidät heitettiin ulos oikeussalista, ja isä huusi: -
"Lastemme teot tulevat kaatamaan Hitlerin."
Historia todistaa näin tapahtuneen.
Valkoisen ruusun jäsenet saivat nähdä vanhempiaan hetken aikaa, -
ennen kuin heidät teloitettiin giljotiinissa.
Sophie Schollin vanhemmat tulivat tapaamaan häntä vankilaan.
He kehottivat häntä luopumaan aatteestaan.
Sophie sanoi heille, ettei voi perääntyä.
Hän puolusti sukupolveaan.
Hän ei itkenyt lainkaan.
Hän söi äidiltään saamansa karkin hymyssä suin.
He sanoivat lähtiessään: "Sophie, älä unohda Jeesusta."
Hän sanoi: "Älkää tekään unohtako."
Iltapäivällä heidät teloitettiin.
Yksi miehistä oli 23-vuotias kahden lapsen isä, -
ja kolmas lapsi oli tuloillaan, mutta hän ei perääntynyt.
Hans katsoi, kun hänen siskonsa Sophie teloitettiin ensin.
Hänen viimeiset sanansa olivat: "Vapaus."
Hansin taskusta löytyi myöhemmin valkoinen ruusu.
Tänä päivänä nämä nuoret muistetaan Saksassa siitä, -
kuinka he käänsivät tilanteen Hitleriä vastaan.
Kysyn sinulta jotain.
Kuka tekisi tänään kansallesi näin?
Monessa maassa tällainen on todellisuutta.
Vähintään 100 000 ihmistä kuolee vuosittain Kristuksen tähden.
Tämä on nykypäivää.
Nigeriassa tapahtuu hirmutekoja.
Indonesiassa on poltettu tuhansia kirkkoja.
Emme tiedä Indonesian kansakunnan maksamaa hintaa.
Tilanne kääntyi voitoksi vasta heidän perustettuaan rukoustornin.
Minä tunnen, että täällä on Oikeuden Puolustajia.
Te olette Hans ja Sophie Schollin kaltaisia ihmisiä.
Te olette valmiit antamaan henkenne Kristusta seuraten, -
jotta kansakunnat parantuisivat.
Elämän puun lehdet tekevät kansat terveiksi. Ilm. 22:2
Jumala haluaa teidän kansanne ystävystyvän Israelin kanssa.
Jossain päin maailmaa se riittää kuolemantuomion langettamiseen.
Jumala haastaa teitä olemaan rakastamatta elämäänne.
Jos sinä olet se, joka rakastat kansaasi niin paljon, -
tule tänne rukoiltavaksi.
Tämä on hyvin vakava asia.
Kun otat askeleen tullaksesi tänne, -
uskon sen olevan kirjoitettu taivaassa.
Tämä voi koskea myös teidän koko perhekuntaanne.
Jos te ette nyt nouse, mitä tapahtuu sukupolville?
Mitä tapahtuu Malesialle, Kiinalle, Afrikalle, -
Latinalaiselle Amerikalle, Israelille tai Lähi-idälle?
Te olette muutoksen sukupolvi.
Kun olin nuori nainen, polvistuin sohvaani vasten.
En tuntenut ainuttakaan palvelevaa naista.
Herra sanoi minulle: "Ota ristisi ja seuraa minua."
Olin niin peloissani.
Pelkäsin vastata myönteisesti ja kielteisesti.
Menin polvilleni ja annoin elämäni Herran käyttöön.
Pyydän teitä tekemään samoin.
Saksassa on eräs sanonta.
Toivon, että se ei loukkaa sinua.
"Kuka nostaa verisen ruusun, jonka Sophie Scholl jätti taakseen?"
Hänellä on marttyyrin kruunu.
Mitä me pelkäämme?
Ihmiset näkevät nälkää.
Heitä kaupataan orjiksi.
On niin paljon tarpeita.
Niin monet eivät saa julistaa evankeliumia vapaasti.
Herra kysyy, kenet Hän voisi lähettää, ja kuka lähtee.
Kuka sanoo tänään: tässä olen, lähetä minut kansojen keskuuteen?
Lähetä minut, Herra.
Herra osoittaa minulle, että täällä on suuria evankelistoja, -
suuria johtajia, Danielin kaltaisia ihmisiä, -
sekä heitä, jotka aloittavat yhteistoimintoja.
Jotkut taistelevat ihmiskauppaa vastaan.
Uskon, että Jumala haluaa antaa teille manttelin.
Nostetaan kätemme.
Herra, minä kiitän sinua Pyhän Hengen voimassa voitelustasi.
Olet antanut minulle voitelun parantaa kansoja.
Pyydä minulta kansoja perinnöksesi.
Kuinka monta kansakuntaa haluatte?
Pyydän miljoonaa ihmistä Lähi-Idäs- sä. Pyydän kansoja perinnökseni.
Pyydän pelastusta maanosiin.
Isä, tule tämän sukupolven ylle tänään Jerusalemissa.
Te tulette tekemään valintoja.
Te olette kuin Hans ja Sophie Scholl, -
jotka eivät häpeä Jeesuksen evankeliumia.
Olkaa vapauden äänenä.
Monet teistä tuntevat Herran läsnäolon lisääntyvän.
Tule voimallisemmin, Pyhä Henki.
Mene syvemmälle.
Tunnen enkeleiden läsnäolon.
Tule, Herra.
Herra tulee käyttämään teitä aloittaakseen liikkeen, -
joka vapauttaa orjuudesta.
Herra sanoo: "Minä annan teille suunnitelman, -
jolla te tulette pelastamaan lapsia."
Antakaa Jumalan puhua teille, mitä teidän tulee tehdä.
Herra, anna heille näkyjä.
Lähetä tulesi, Herra.
Anna evankelistojen voitelu sielujen sadonkorjuuta varten.
Me haluamme kansojen pelastuvan.
Herra, me haluamme rukoustaloja.
Voitele meidät esirukoilijoiksi Daavidin majan pystyttämiseksi.
Kiitos, Herra.
Anna oikeuden voitelu.
Haluan teidän rukoilevan jonkun kanssa ennen lähtöänne.
Kertokaa, mitä Jumala laittoi sydämiinne tänään.
Kertokaa, mitä Herra näytti teille ja mitä pyydätte Häneltä.
Huutakaa Herran puoleen Jeesuksen nimessä.
Jakaantukaa noin kolmen hengen ryhmiin rukoilemaan.
Herra, lähetä meidät kansakuntiin.
Aasia, Afrikka, Intia ja Pakistan tulevat pelastumaan.
Thaimaa, Kambodza, Vietnam ja Kiina tulevat pelastumaan.
Nigeria ja Etelä-Afrikka tulevat pelastumaan.
Kiitos, Herra.
Suomennos: Antti Malvisto